See on laiem küsimus, miks Eesti ei ole veel innovatsioonimahukas tööstusriik ning on tõenäoliselt teise intervjuu teema. Kuid vaatamata sellele on meil rida ettevõtteid, kes toodavad tooteid ja teenuseid tuuleenergia tööstusele. Näiteks valmistab BLRT Grupp meretuuleparkide paigalduslaevu ning meretuulikute vundamente. Samuti on tuuleenergia klastri firmadest välja kasvanud tuulikute püstitamise ja hooldamisega tegelev ettevõte Empower 4Wind.